HANA ฮาไม่ออก.!
คำขู่จาก “โดนัลด์ ทรัมป์” ประธานาธิบดีสหรัฐฯ ที่จะเก็บภาษีนำเข้าสินค้าจีน เพิ่มขึ้น 300,000 ล้านดอลลาร์สหรัฐ สะเทือนถึงหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ที่น่าเป็นห่วงอยู่แล้ว..ดูยิ่งน่าเป็นห่วงมากขึ้นและตอกย้ำสงครามการค้าสหรัฐฯ-จีนว่าจะบานปลายและยืดเยื้ออย่างไม่ต้องสงสัย..!!
6 มิ.ย. 2562

สำนักข่าวรัชดา
คำขู่จาก “โดนัลด์ ทรัมป์” ประธานาธิบดีสหรัฐฯ ที่จะเก็บภาษีนำเข้าสินค้าจีน เพิ่มขึ้น 300,000 ล้านดอลลาร์สหรัฐ สะเทือนถึงหุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA ที่น่าเป็นห่วงอยู่แล้ว..ดูยิ่งน่าเป็นห่วงมากขึ้นและตอกย้ำสงครามการค้าสหรัฐฯ-จีนว่าจะบานปลายและยืดเยื้ออย่างไม่ต้องสงสัย..!!
กรณีสหรัฐฯ ปรับขึ้นภาษีนำเข้าสินค้าจากจีนเป็น 25% จากเดิม 10% ทำให้อุตสาหกรรมอิเล็กทรอนิกส์ทั่วโลกหยุด ชะงักและต้องกลับทบทวนดูว่า Trade War จะกระทบมากน้อยเพียงใด.!
ประเมินกันว่า กรณีเลวร้ายสุด (Worst Case) หากถูกเก็บอัตรา 25% ยืดเยื้อมากกว่า 1 ปี จะเป็นลบต่อ HANA อย่างรุนแรง โดยเฉพาะโรงงานในจีน ต้องถูกลดขนาดลงและย้ายฐานผลิตมายังโรงงานที่ลำพูนและกัมพูชา รวมถึงโรงงาน IC ที่อยุธยา จะได้รับผลลบอย่างมาก เพราะส่วนใหญ่ผลิตสินค้ากลุ่ม Smartphone ท้ายที่สุด หากต้องมีการปรับฐานการผลิตครั้งใหญ่จะนำไปสู่การลงทุนรอบใหม่อย่างหลีกเลี่ยงไม่ได้
นั่นหมายถึง..กำไรสุทธิและเงินปันผลจะลดลงอย่างมีนัยสำคัญ..!!
“ผีซ้ำด้ามพลอย” เมื่อ Trade War ลุกลามไปสู่ Tech War ทำให้ลูกค้ารายสำคัญของ HANA อย่างค่าย Huawei จำเป็นต้องปรับลดประมาณการปีนี้ลงเช่นกัน จากแนวโน้มตลาด Smartphone ไม่สดใส โดยไตรมาส 1/62 ยอดขาย Smartphone ทั่วโลกลดลง -6.6%
โดยไตรมาส 1/62 ที่ผ่านมา 6 แบรนด์ Smartphone ระดับโลกพบว่า มี 4 แบรนด์ที่ยอดขายลดลง เริ่มจาก Apple ลดลง 30.2%, Xiaomi ลดลง 10.2%, Samsung ลดลง 8.1% และ OPPO ลดลง 6% ส่วนอีก 2 แบรนด์มียอดขายเพิ่มขึ้น คือ Huawei เพิ่มขึ้น 50.3% และ Vivo เพิ่มทุน 24%
เฉกเช่นเดียวกับอุตสาหกรรมรถยนต์ ที่ประมาณการณ์กันว่ายอดขายรถยนต์ทั่วโลกปี 2562 จะหดตัวลง ส่วนยอดขาย Personal Computer ทั่วโลกปี 2562 ลดลงต่อเนื่อง
โดย HANA มีรายได้รวม 3 อุตสาหกรรมดังกล่าว คิดเป็นสัดส่วน 60%ของรายได้ทั้งหมด
นั่นหมายถึงสัญญาณอันตรายต่อปัจจัยพื้นฐาน HANA อย่างมีนัยสำคัญ.!!
นี่คือลางบอกเหตุว่า “หุ้น HANA ฮาไม่ออก.!” ซะแล้ว
…อิ อิ อิ…